OzLabs/hebrew-wiki-articles huggingface dataset:
עונת 1982/1983 בלה ליגה

עונת 1982/1983 הייתה העונה ה-52 של לה ליגה שהיא הליגה הספרדית הבכירה בכדורגל. העונה החלה ב-4 בספטמבר 1982 והסתיימה ב-1 במאי 1983.

הליגה כללה 18 קבוצות. קבוצות שזכו במקום 15–17 יעברו בסוף העונה לליגת משנה.

מליגת המשנה עלו סלטה ויגו, סלמנקה, ומאלגה.

אתלטיק בילבאו זכתה בתואר וזאת בפעם השביעית בתולדות המועדון. אתלטיק בילבאו לא זכתה בסופר קאפ הספרדי לאחר הפסד לברצלונה 3-1 ו-0–1 במפגש הכפול.

לאס פאלמס, סלטה ויגו וראסינג סנטנדר ירדו לליגת משנה בסוף העונה.

==כדורגלנים מצטיינים==
"פרס פיצ'צ'י" למלך השערים של העונה הוענק: פולי רינקון (), ריאל בטיס, שכבש 20 שערים ב-30 משחקים.

"פרס זאמורה" לשוער הטוב ביותר הוענק: אגוסטין רודריגס סנטיאגו (), ריאל מדריד, שספג 22 שערים ב-29 משחקים.

פרס דון בלון הוענק על ידי העיתון דון בלון:
*הספרדי המצטיין: חואן אנטוניו סניור ()
*הזר המצטיין: חואן ברבאס ()
*מאמן העונה: חבייר קלמנטה ()

==טבלת הליגה==
{| class="wikitable" style="text-align:right"
!מיקום
!קבוצה
!משחקים
!ניצחונות
!תיקו
!הפסדים
!width=20|שערי זכות
!width=20|שערי חובה
!width=20|הפרש שערים
!width=20|נקודות
!הערות
|- bgcolor="D0F0C0"
| 1 || אתלטיק בילבאו (אלופה) ||34||22||6||6||71||36|| 35||50|| העפלה לגביע האלופות
|- bgcolor=#97DEFF
| 2 || ריאל מדריד ||34||20||9||5||57||25|| 32||49|| העפלה לגביע אופ"א
|- bgcolor=#97DEFF
| 3 || אתלטיקו מדריד ||34||20||6||8||56||38|| 18||46|| העפלה לגביע אופ"א
|- bgcolor=#FFF5C4
| 4 || ברצלונה ||34||17||10||7||60||29|| 31||44|| זכייה בגביע המלך הספרדי, העפלה לגביע אירופה למחזיקות גביע
|- bgcolor=#97DEFF
| 5 || סביליה ||34||15||12||7||44||31|| 13||42||העפלה לגביע אופ"א
|- bgcolor="#EFEFEF"
| 6 || ריאל סרגוסה ||34||17||6||11||59||39|| 20||40||
|-
| 7 || ריאל סוסיאדד ||34||12||12||10||29||27|| 2||36||
|- bgcolor="#EFEFEF"
| 8 || ספורטינג חיחון ||34||9||15||10||31||32|| 1-||33||
|-
| 9 || אספניול ||34||13||6||15||45||47|| 2-||32||
|- bgcolor="#EFEFEF"
| 10 || מאלגה ||34||10||10||14||37||48|| 11-||30||
|-
| 11 || ריאל בטיס ||34||9||12||13||42||45|| 3-||30||
|- bgcolor="#EFEFEF"
| 12 || ריאל ואיאדוליד ||34||9||11||14||34||51|| 17-||29||
|-
| 13 || סלמנקה ||34||10||8||16||31||48|| 17-||28||
|- bgcolor="#EFEFEF"
| 14 || אוססונה ||34||10||6||18||39||54|| 15-||26||
|-
| 15 || ולנסיה ||34||9||7||18||42||56|| 14-||25||
|- bgcolor="#FFCCCC"
| 16 || לאס פאלמס ||34||7||11||16||32||55|| 23-||25|| ירדה ליגה
|- bgcolor="#FFCCCC"
| 17 || סלטה ויגו ||34||9||6||19||27||56|| 29-||24|| ירדה ליגה
|- bgcolor="#FFCCCC"
| 18 || ראסינג סנטנדר||34||9||5||20||44||63|| 19-||23|| ירדה ליגה
|}

== סטטיסטיקה ==
=== מלכי השערים ===
{| class="wikitable"
|+
!#
!שחקן
!קבוצה
!שערים
|-
|1
| פולי רינקון
|ריאל בטיס
|20
|-
|2
| ראול ארמייה
|ריאל סרגוסה
|19
|-
|3
| דניאל רואיס
|אתלטיק בילבאו
|18
|-
|4
| חורחה ולדאנו
|ריאל סרגוסה
|17
|-
|5
| מנואל סאראביה
|אתלטיק בילבאו
|16
|}

==קישורים חיצוניים==
* [http://www.rsssf.com/tabless/spanhist7989.html#8283 נתונים מפורטים מאתר rsssf]
* [http://www.bdfutbol.com/en/t/t1982-83.html נתונים מפורטים מאתר bdfutbol]

קטגוריה:עונות בלה ליגה
קטגוריה:תחרויות כדורגל ב-1983
קטגוריה:תחרויות כדורגל ב-1982
קטגוריה:1982 בספרד
אולסטייט ארנה

אולסטייט ארנה (באנגלית Allstate Arena) הוא היכל ספורט רב-תכליתי הממוקם בכפר רוזמונט, הסמוך לשיקגו. האולם מכיל 17,500 מקומות ישיבה. עבודות הבנייה של האום החלו ב-1978 ובנייתו הסתיימה ב-1980. עלות הבנייה אז עמדה על כ-20 מיליון דולר.

החל מ-2010 משחקת באולם שיקגו סקיי עד לפני כן שיחקה ב-UIC פביליון שהכיל 6,000 מקומת ישיבה. מלבד כדורסל, מארח מספר תחרויות ספורט נוספות כגון כדורסל, הוקי קרח, היאבקות, פוטבול באולמות בעוד.

== גלריה ==
<gallery>
קובץ:Inside Allstate Arena.jpg
קובץ:Allstatearena.png
קובץ:Chicago Wolves Center ice.JPG
</gallery>

== קישורים חיצוניים ==

* 

קטגוריה:שיקגו: מבנים
קטגוריה:שיקגו סקיי
קטגוריה:אולמות כדורסל בשיקגו
קטגוריה:אולמות כדורסל בארצות הברית
מיקרושף

מיקרושף היא תוכנית בישול ישראלית לילדים ונוער, המונחה על ידי אלינה לוי והשף ארז עינב. הסדרה שודרה החל מ-1 בינואר 2017, בערוץ KidZ.

== סקירת סדרה ==

== פורמט התוכנית ==
המנחה אלינה לוי והשף ארז עינב מבצעים מנות קלות להכנה שילדים בבית ספר יסודי יכולים לבצע בביתם, כל פרק זה נושא אחר של אוכל (קינוחים, ארוחת צהריים וכו'). הם מכינים מנות לפי הסרטונים ששלחו להם ילדים, שם ביקשו מה להכין. פינה נוספת בתוכנית היא 'לא אומרים איכס על אוכל', בה אלינה מוציאה עוגיית מזל וקוראת את המשפט שרשום לה, המרמז את המשימה (שבדרך כלל קשה, מגעילה או לא נעימה) שהיא צריכה לבצע בנושא אוכל. מדי פעם מתארחים אנשים בתוכנית (שבדרך כלל קשורים לעולם האוכל, כגון מיקי שמו שהתארח בפרק הרביעי). בסוף כל סיום טעימת מנה אלינה מדרגת את המנה של ארז מאחד עד חמש.

== קישורים חיצוניים ==

קטגוריה:תוכניות טלוויזיה ישראליות
קטגוריה:תוכניות טלוויזיה ישראליות לילדים
קטגוריה:תוכניות טלוויזיה ישראליות שעלו לשידור בשנות ה-2010
קטגוריה:kidZ: תוכניות וסדרות
קטגוריה:yes הטלוויזיה בלוויין: תוכניות וסדרות
ירון בן דב

ירון בן דב (11 בינואר 1970 - 5 בינואר 2017) היה כדורגלן ישראלי אשר שיחק בעמדת הבלם בקבוצות מכבי נתניה, הפועל תל אביב ועירוני ראשון לציון, ולזכותו הופעה אחת במדי נבחרת ישראל.

== קריירה ==
בן דב גדל במחלקת הנוער של מכבי נתניה, ובשנת 1989 החל לשחק בקבוצה הבוגרת של המועדון. בעונת 1993/1994 שיחק בן דב בהפועל תל אביב, ולאחר מכן עבר לעירוני ראשון לציון, בה גם סיים את הקריירה.

לזכותו של בן דב 2 הופעות במדי הנבחרת הצעירה של ישראל, וב-8 באפריל 1992 ערך את הופעתו היחידה בנבחרת ישראל, במשחק ידידות נגד נבחרת איסלנד שהסתיים בתיקו 2–2.

ב-5 בינואר 2017 נפטר בן דב לאחר מאבק במחלה קשה. באותו יום שיחקו מכבי נתניה ועירוני ראשון לציון, בהן שיחק, אחת נגד השנייה במסגרת סיבוב ח' של גביע המדינה, והמשחק החל בדקת דומייה לזכרו.

== קישורים חיצוניים ==

== הערות שוליים ==

קטגוריה:בלמי כדורגל ישראלים
קטגוריה:כדורגלני נבחרת ישראל
קטגוריה:כדורגלני מכבי נתניה
קטגוריה:כדורגלני הפועל תל אביב
קטגוריה:כדורגלני הפועל ראשון לציון
קטגוריה:ישראלים שנולדו ב-1970
קטגוריה:ישראלים שנפטרו ב-2017
פרובינציית שלזיה התחתית

פרובינציית שלזיה התחתית הייתה מחוז של המדינה החופשית פרוסיה, שהתקיים בין השנים 1919–1938, ושוב בין השנים 1941–1945.

==היסטוריה==
לאחר מלחמת העולם הראשונה, פולין הוקמה מחדש לאחר כ-130 שנה של שלטון זר. בעוד פולנים רבים בשלזיה חפצו שהאזור יועבר לשלטון פולני, הרוב הגרמני רצה בשלטון גרמני. עד מהרה הפך אזור שלזיה לאזור מריבה בין גרמניה החדשה לפולין. שלזים פולנים החלו בהתקוממויות אלימות כנגד השלטון הגרמני, ודרשו איחוד עם פולין. לבסוף הועברו שטחים מוגבלים מאזור קטוביץ מגרמניה לפולין כשרוב השטח נשאר בידי גרמניה. בשנת 1919 פוצלה הפרובינציה לפרובינציית שלזיה העילית ופרובינציית שלזיה התחתית. בשנת 1938 שוב אוחדו הפרובינציות מחדש ליצירת פרובינציית שלזיה, ובשנת 1941 פוצלו מחדש.

בשנת 1945 התחוללו קרבות קשים מאוד באזור, והשטח נכבש בידי הצבא האדום. לאחר מלחמת העולם השנייה נמסרו שטחי הפרובינציה לפולין, יחד עם כל השטחים ממזרח לקו אודר-נייסה, והתושבים הגרמניים גורשו לגרמניה.

==קישורים חיצוניים==

שלזיה
קטגוריה:גרמניה: אזורים
קטגוריה:פולין: היסטוריה
קטגוריה:מדינות וטריטוריות שהוקמו ב-1919
קטגוריה:מדינות וטריטוריות שהתפרקו ב-1945
דוקסילאמין

ההרכב הכימי של דוקסילאמין
דוקסילאמין (באנגלית: Doxylamine) הוא נוגד היסטמינים מדור ראשון. בפני עצמו הוא משמש כעזר שינה לטווח קצר בכמות של 25 עד 50 מ״ג, ובכמויות נמוכות יותר בתרופות נגד אלרגיה ובחילות. דוקסילאמין משמש גם בשילוב עם משככי כאבים שונים כגון אקמול (פרצטמול), וגם בשילוב עם ויטמין B -<sub>6</sub> (פירידוקסין) כדי למנוע בחילות בוקר בהריון.

== תופעות לוואי ==
דוקסילאמין הוא בעל השפעה אנטי היסטמינית ותופעות לוואי נפוצות לסוג התרופות האלו. תופעות הלוואי הן: יובש בפה, אטקסיה, אצירת שתן, נמנום, בעיות זיכרון, חוסר יכולת להתרכז, הזיות (במינון גבוה). אין להשתמש בדוקסילאמין על פני תקופה ארוכה של זמן (מעל שבועיים). התרופה אינה ממכרת, אך עשויה להתפתח סבילות.

== היסטוריה ==

דוקסילאמין הוא נוגד היסטמינים דור ראשון, דווח לראשונה בשנת 1949.

== ראו גם==
* פרומתאזין
* דיפנהידראמין
* Orphenadrine
* תרופה פסיכיאטרית

==קישורים חיצוניים==

== הערות שוליים ==

קטגוריה:אנטיהיסטמינים
קטגוריה:אנטיכולינרגים
פניראמין

פניראמין (INN, שם מסחרי אויל, בין היתר) הוא נוגד היסטמנים עם מאפיינים אנטיכולינרגיים שמשמש לטיפול באלרגיות כגון קדחת השחת או סרפדת. יש לו אפקטים חזקים יחסית של הרגעה, ולפעמים יכול להיות בשימוש בגלולות שינה ללא מרשם באופן דומה לאנטי-היסטמינים אחרים כגון דיפנהידראמין. פניראמין בדרך כלל גם נמצא בטיפות עיניים המשמשות לטיפול בדלקת הלחמית אלרגית.

פניראמין עלול לגרום לנמנום, ובמינון גבוהה עלול להוביל להפרעות שינה וגם עלול להוביל להתקפים, במיוחד בשילוב עם אלכוהול אתנול. אנשים הנוטלים קורטיזול בטווח ארוך צריכים להימנע מפניראמין כי זה עלול לגרום להורדת רמות של אדרנלין (אפינפרין), אשר עלול להוביל לאובדן הכרה.

== איזומר ==
{| class="wikitable" style="text-align:center"
|- class="hintergrundfarbe6"
! colspan="2"| אננטיומרים של פניראמין
|-
| 180 px<br /><small> CAS-Nummer: 56141-72-1</small>
| 180 px<br /><small> CAS-Nummer: 23201-92-5</small>
|}

==קישורים חיצוניים==

==הערות שוליים==

קטגוריה:אנטיהיסטמינים
עונת 1983/1984 בלה ליגה

עונת 1983/1984 הייתה העונה ה-53 של לה ליגה שהיא הליגה הספרדית הבכירה בכדורגל. העונה החלה ב-3 בספטמבר 1983 והסתיימה ב-29 באפריל 1984. 

הליגה כללה 18 קבוצות. קבוצות שזכו במקום 15-17 יעברו בסוף העונה לליגת משנה. 

מליגת המשנה עלו קדיס, מיורקה, וריאל מורסיה.

אתלטיק בילבאו זכתה בתואר וזאת בפעם השמינית בתולדות המועדון ובפעם השנייה ברציפות. היא זכתה גם בגביע המלך ובעקבות כך קיבלה את סופר קאפ הספרדי.

קדיס, מיורקה וסלמנקה ירדו לליגת משנה בסוף העונה.

==כדורגלנים מצטיינים==
"פרס פיצ'צ'י" למלך השערים של העונה הוענק: חורחה דה סילבה (), ריאל ואיאדוליד, כשכבש 17 שערים ב-30 משחקים. 

"פרס זאמורה" לשוער הטוב ביותר הוענק: חבייר אורוטי (), ברצלונה, שספג 26 שערים ב-33 משחקים. 

פרס דון בלון הוענק על ידי העיתון דון בלון:

*הספרדי המצטיין: מנואל סרבאנטס ()
*הזר המצטיין: חואן ברבאס ()
*מאמן העונה: חבייר קלמנטה ()

==טבלת הליגה==
{| class="wikitable" style="text-align:right"
!מיקום
!קבוצה
!משחקים
!ניצחונות
!תיקו
!הפסדים
!width=20|שערי זכות
!width=20|שערי חובה
!width=20|הפרש שערים
!width=20|נקודות
!הערות
|- bgcolor="D0F0C0"
| 1 || אתלטיק בילבאו (אלופה) ||34||20||9||5||53||30|| 23||49|| העפלה לגביע האלופותזכייה בגביע המלך הספרדי
|- bgcolor=#97DEFF
| 2 || ריאל מדריד ||34||22||5||7||59||37|| 22||49|| העפלה לגביע אופ"א
|- bgcolor=#FFF5C4
| 3 || ברצלונה ||34||20||8||6||62||28|| 34||48|| העפלה לגביע אירופה למחזיקות גביע כסגנית
|- bgcolor=#97DEFF
| 4 || אתלטיקו מדריד ||34||17||8||9||53||47|| 6||42|| העפלה לגביע אופ"א
|- bgcolor=#97DEFF
| 5 || ריאל בטיס ||34||17||4||13||45||40|| 5||38|| העפלה לגביע אופ"א
|- bgcolor="#EFEFEF"
| 6 || ריאל סוסיאדד ||34||14||9||11||43||35|| 8||37|| 
|- 
| 7 || ריאל סרגוסה ||34||12||11||11||50||41|| 9||35|| 
|- bgcolor="#EFEFEF"
| 8 || סביליה ||34||13||8||13||42||43|| 1-||34||
|- 
| 9 || מאלגה ||34||11||11||12||41||35|| 6||33||
|- bgcolor="#EFEFEF"
| 10 || אספניול ||34||10||13||11||42||44|| 2-||33||
|- 
| 11 || ריאל מורסיה ||34||10||12||12||42||38|| 4||32||
|- bgcolor="#EFEFEF"
| 12 || ולנסיה ||34||12||8||14||45||47|| 2-||32||
|- 
| 13 || ספורטינג חיחון ||34||11||8||15||38||47|| 9-||30||
|- bgcolor="#EFEFEF"
| 14 || ריאל ואיאדוליד ||34||11||7||16||44||60|| 16-||29|| העפלה לגביע אופ"א
|- 
| 15 || אוססונה ||34||11||6||17||30||44|| 14-||28||
|- bgcolor="#FFCCCC"
| 16 || קדיס ||34||6||10||18||36||51|| 15-||22|| ירדה ליגה
|- bgcolor="#FFCCCC"
| 17 || מיורקה ||34||3||15||16||27||56|| 29-||21|| ירדה ליגה
|- bgcolor="#FFCCCC"
| 18 || סלמנקה||34||5||10||19||30||59|| 29-||20|| ירדה ליגה
|}

== סטטיסטיקה ==
=== מלכי השערים ===
{| class="wikitable"
|+
!#
!שחקן
!קבוצה
!שערים
|-
|rowspan="2" |1
| חורחה דה סילבה *
|ריאל ואיאדוליד
|rowspan="2"|17
|-
| חואניטו
|ריאל מדריד 
|-
|3
| מגיקו גונזלס
|קאדיס
|15
|-
|4
| מרקוס אלונסו 
|ברצלונה
|14
|-
|5
| הוגו סאנצ'ס
|אתלטיקו מדריד
|12
|}

* חורחה דה סילבה זכה בתואר כי כבש 17 שערים בפחות משחקים מאשר חואניטו

==קישורים חיצוניים==
* [http://www.rsssf.com/tabless/spanhist7989.html#8384 נתונים מפורטים מאתר rsssf]
* [http://www.bdfutbol.com/en/t/t1983-84.html נתונים מפורטים מאתר bdfutbol]

קטגוריה:עונות בלה ליגה
קטגוריה:תחרויות כדורגל ב-1983
קטגוריה:תחרויות כדורגל ב-1984
לנפילם

הכניסה הראשית לאולפני לנפילם
לנפילם (ברוסית: Ленфильм) הוא שמם של אולפני קולנוע רוסיים השוכנים בסנקט פטרבורג ונחשבים בין אולפני הקולנוע הוותיקים ברוסיה. האולפנים הוקמו במרץ 1914 מתוך המחלקה לקולנוע צבאי של ועדת סְקוֹבֶּלֵב, גוף חברתי שמטרתו הייתה לסייע לשיקום הפצועים של מלחמת יפן-רוסיה.

==היסטוריה==
לנפילם הוקמה מתוך מחלקת ההסרטה של החטיבה לקולנוע צבאי של ועדת סְקוֹבֶּלֵב במרץ 1914. ועדת סְקוֹבֶּלֵב הוקמה בנובמבר 1904 ביוזמת אחותו של הגנרל מיכאיל סקובלב, נדז'דה בלוסלסקאיה-בלוזרסקאיה, בתור גוף חברתי שמטרתו לסייע לשיקום הפצועים של מלחמת יפן-רוסיה. מחלקת ההסרטה של החטיבה לקולנוע צבאי של "ועדת סְקוֹבֶּלֵב" היוותה את הגרעין להקמת אולפני לנפילם.

במרץ 1918 הולאם אולפן הסרטים, וב-30 באפריל 1918 הוקמה הוועדה לקולנוע של פטרוגרד (Петроградский кинокомитет), שהייתה לגוף העיקרי שעסק בהפקת סרטי קולנוע בעיר פטרוגרד.

משנת 1920 ועד 1935 האולפנים שינו את שמם פעמים רבות. לאחר מותו של ולדימיר לנין ושינוי שמה של העיר פטרוגרד ללנינגרד, הוצמד לאולפנים השם "לנפילם" והוענק להם עיטור לנין. בשנת 1993 העיר שינתה את שמה בחזרה לסנקט פטרבורג. אף על פי כן, הוחלט לא לשנות את שם האולפנים ולהותירם כמות שהם. בשנת 1976 הוענק לאולפנים עיטור הדגל האדום של העמל. בשנת 1996 הפכו האולפנים לחברה ציבורית בבעלות עיריית סנקט פטרבורג אך מצבם הכלכלי הלך והורע ובשנת 2003, בניסיון לשפר את מצבם הכלכלי, הפכו לחברה פדרלית וכעבור שנה הפכו אולפני לנפילם לחברת מניות פתוחה שנסחרה בבורסה לניירות ערך של מוסקבה. עם זאת פריון העבודה והפקת סרטי קולנוע היה ירוד ומעט מאוד הפקות מקור יצאו לדרך מאז תחילת העשור הראשון של המאה ה-21.

בשנת 2012 משרד התרבות של רוסיה החליט לערוך שדרוג ורפורמה באופן הניהול והמימון של אולפני לנפילם ולתפקיד יושב ראש מועצת המנהלים של האולפנים מונה הבמאי פיודור בונדרצ'וק, בנו של
הבמאי סרגיי בונדרצ'וק. באותה שנה ממשלת רוסיה בהנחיית נשיא רוסיה ולדימיר פוטין העניקה אשראי על סך 1.5 מיליארד רובלים לצורך שיקום האולפנים.

ביוני 2013 במהלך פורום סנקט פטרבורג הבינלאומי לכלכלה, בנק VTB חתם על הסכם עם אולפני לנפילם להענקת אשראי על סך 1.53 מיליארד רובלים למשך עשר שנים. ההסכם נחתם בין יו"ר דירקטוריון הבנק יורי סולובייב ומנכ"ל לנפילם אדוארד פיצ'וגין.. בשנים 2020-2024 מנכ"ל היה פיודור שצ'רבקוב שנמלט בפברואר 2024.
מאז 1935 הפיקו אולפני לנפילם למעלה מ-1,500 סרטי קולנוע שונים.

==הפקות בולטות לאורך השנים==

==קישורים חיצוניים==

* 

==הערות שוליים==

*
איקירו

איקירו (יפנית: 生きる, "לחיות") הוא סרט דרמה יפני של הבמאי אקירה קורוסאווה, בכיכוב טקאשי שימורה, משנת 1952. הסרט מגולל סיפור אודות פקיד חולה סרטן מטוקיו בחיפושו האחרון למשמעות. התסריט שאב השראה מהנובלה מותו של איוואן איליץ' של לב טולסטוי.

נושאים מרכזיים בסרט הם החיים וללמוד לחיות אותם, חוסר היעילות של הבירוקרטיה וגסיסת חיי המשפחה בחברה היפנית. הסרט זכה בשבחי המבקרים, במערב וביפן. לסרט נעשה רימייק טלוויזיוני ב-2007. 

ב- 2022 נעשה רימייק בשם "לחיות" והעלילה הועברה מיפן ללונדון.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:אקירה קורוסאווה
קטגוריה:טוקיו בקולנוע
הפועל אכסאל

סמלו הקודם של המועדון
הפועל עימאד אכסאל (בערבית: هبوعيل عماد اكسال) הייתה קבוצת כדורגל מהכפר אכסאל שליד נצרת.

==היסטוריה==
הקבוצה נוסדה בשנת 1963 ונרשמה בשם "הפועל אכסאל" בשנת 1966. בעונת 1979–1980 שיחקה בליגה ד' ואחרי שתי עונות העפילה לליגה ב'.

הקבוצה שיחקה לרוב בליגות הנמוכות של הכדורגל הישראלי. בעונת 1996–1995 העפילה הקבוצה לראשונה בתולדותיה לליגה א' אך הקבוצה נשרה חזרה לליגה ב אחרי עונה תוך שהיא עוברת עונה גרועה ללא אף ניצחון ליגה. בעונת 98–1997 שבה הקבוצה לליגה א ובעונת 1999–1998 היא סיימה במקום השלישי בליגה א' צפון והעפילה לליגה הארצית שהפכה לליגה השלישית עקב השינוי במבנה הליגות. שהותה בליגה הארצית החזיקה רק עונה בודדת, כאשר הם מסיימים במקום האחרון בליגה בעונת 1999–2000 עם שני ניצחונות בלבד מתוך 33 משחקים, מה שהוביל אותה לרדת בחזרה לליגה א'. בעונה החולפת הקבוצה סיימה אחרונה בליגה א' וירדה הפעם לליגה ב'.

בעונת 2008–2007 סיימה הקבוצה כסגנית האלופה של ליגה ב', מה שהקנה לה להגיע למבחני הפלייאוף להעפלה לליגה א'. למרות זאת, הקבוצה הורחקה ממשחקי הפלייאוף עקב ניסיון להטיית המשחק בינה לבין בית"ר חיפה. כתוצאה מכך, הקבוצה הוענשה בהפחתת 15 נקודות בעונה החולפת (מה שלבסוף הפך להפחתה של 17 נקודות).

בעונת 2001–2012 הקבוצה סיימה במקום השלישי בליגה ב' צפון והעפילה שוב פעם למבחני פלייאוף העלייה. לאחר שניצחו את מועדון ספורט צעירי טורעאן, הפועל אחי אכסאל והפועל כאוכב, הם פגשו את מכבי כפר כנא במשחק פלייאוף עלייה/ירידה. לאחר שוויון 1-1 בתום 120 דקות, המשחק הובל לפנדלים, שבו אכסאל הפסידה ונשארה בסופו של דבר בליגה ב'.

הקבוצה סיימה שוב במקום השלישי בעונת 15–2014, ובפעם הזו חוותה פלייאוף עלייה מוצלח. לאחר שניצחו את מכבי עין מאהל, הפועל דליית אל כרמל ומכבי עירוני עכו, הם פגשו את הפועל אסי גלבוע למשחק המכריע של פלייאוף העלייה/ירידה. אכסאל ניצחה במשחק זה 0–1 והעפילה לליגה א'.

בעונת 2017–2016 עברה אכסאל שלושה סיבובים בגביע המדינה כאשר היא גוברת על קבוצות כמו הפועל כפר כנא, מ.ס. טירה והפועל אסי גלבוע, אך נעצרה מול קבוצת ליגת העל, מ.ס. אשדוד, משחק שבתום 90 דקות נגמר בתוצאת שוויון 1-1, אך לאחר הארכה נגמר בתוצאה 1–3 לטובת אשדוד מצמד של בנצי מושל.
במהלך העונה התמודדה הקבוצה בצמרת הליגה, אך בעקבות הפסדים להפועל רובי שפירא חיפה ולהפועל חדרה, יריבותיה בצמרת, סיימה הקבוצה במקום השלישי המוביל לפלייאוף העלייה, במשחק חצי הגמר הודחה אכסאל לאחר הפסד 1–2 לעירוני טבריה. שנה לאחר מכן סיימה הקבוצה את העונה במקום הראשון בליגה והבטיחה את העפלתה לליגה הלאומית לראשונה בתולדותיה.

בעונת 2018/2019 הקבוצה לא הצליחה לשרוד בליגה הלאומית וירדה חזרה לליגה א' צפון מהמקום האחרון, עם שבעה ניצחונות ו-31 נקודות בלבד ב-37 משחקים.

בשנת 2020 עלתה בחזרה לליגה הלאומית לאחר שמשחקי ליגה א' נקטעו כשהליגה עדיין לא הושלמה, בעקבות משבר הקורונה.

נכון לעונת 2020/2021, הפועל אכסאל משחקת ומתאמנת באצטדיון העירוני עפולה.

הקבוצה לא קיבלה אישור מהבקרה התקציבית לקראת עונת 2021/2022, והורדה לליגה א'.

ב-29 במרץ 2022 ספגה הקבוצה את התבוסה הגדולה בהיסטוריה שלה, 2–13 למ.ס צעירי כפר כנא, ובכך הקבוצה ירדה לליגה ב'. ב-6 באפריל קבע בית הדין לכדורגל שפעילות הקבוצה תופסק עד ל-31 ביולי 2022. בעונת 2022/2023 הקבוצה פורקה.

==קישורים חיצוניים==

* 

==הערות שוליים==

אכסאל
קטגוריה:קבוצות כדורגל שהוקמו ב-1963
קטגוריה:קבוצות כדורגל ערביות ישראליות
יחסי הממלכה המאוחדת – עומאן

יחסי הממלכה המאוחדת–עומאן הם היחסים הדיפלומטיים שבין הממלכה המאוחדת של בריטניה הגדולה וצפון אירלנד וסולטנות עומאן. לעומאן יש שגרירות בלונדון ולממלכה המאוחדת יש שגרירות במסקט. בין שתי המדינות קיים קשר צבאי טוב; עדות לכך היא העסקאות הצבאיות בין שתי המדינות, בהן בריטניה מוכרת נשק לצבא עומאן.

== היסטוריה ==
טיב היחסים בין שתי המדינות בא לידי ביטוי באמצעות הקשרים הצבאיים. בחודשים ספטמבר ואוקטובר 2001 פתחו עומאן והממלכה המאוחדת בתרגיל צבאי משותף. המבצע היה הפריסה הגדולה ביותר של הצבא הבריטי מאז מלחמת סיני. באפריל 2010 הצהירה ממשלת עומאן כי מעוניינת לקנות מטוס יורופייטר טייפון מממשלת בריטניה. חברת BAE סיסטמס ועומאן חתמו בשלהי 2012 על הסכם בשווי של 2.5 מיליארד לירות שטרלינג עבור משלוח של 12 מטוסי יורופייטר טייפון יחד עם 8 מטוסי אימון הוק. עומאן היא המדינה היחידה אשר רכשה את טנק צ'אלנג'ר 2, הטנק העיקרי של צבא בריטניה.

בנובמבר 2010 הגיעה לעומאן המלכה אליזבת השנייה כדי להשתתף בחגיגות היום הלאומי של עומאן. זהו הביקור השני שלה בעומאן (הביקור הראשון שלה היה בשנת 1979).

== ראו גם ==
* יחסי ארצות הברית–עומאן

== קישורים חיצוניים ==

* 
* Francis Owtram, [http://www.qdl.qa/en/close-relationship-britain-and-oman-1750 A Close Relationship: Britain and Oman since 1750], בספרייה הקטרית הדיגיטלית

== הערות שוליים ==

2017 01
הארווי פירי

ד"ר ג'יימס האנטר הארווי פירי (באנגלית: James Hunter Harvey Pirie 10 בדצמבר 1878 - 27 בספטמבר 1965) היה רופא ובקטריולוג סקוטי. פירי הוא שנתן לחידק מסוג ליסטריה את שמו, להנצחת שמו של ג'וזף ליסטר. חצי האי פירי נקרא על שמו וכף מייבל נקרא על שם אשתו.

== קריירה רפואית ==
פירי קיבל את תואר הדוקטור לרפואה מאוניברסיטת אדינבורו. משנת 1902 עד 1904 היה חבר במשלחת הסקוטית הלאומית לאנטארקטיקה בראשות ויליאם ספירס ברוס בתפקיד רופא וגאולוג. אחרי המשלחת עבד במרפאה פרטית בסקוטלנד. בשנת 1913 הצטרף לשירות הרפואי הקולוניאלי בקניה כבקטריולוג ובהמשך התמנה לסגן מנהל במכון למחקר רפואי של דרום אפריקה ביוהנסבורג, תפקיד שבו כיהן משנת 1926 עד 1941.

פירי היה פילטליסט נודע, שהתמחה בבולאות של מחוזות הקטבים. במשך שלושים ושש שנים ערך את "הפילטליסט של דרום אפריקה"
וכתב עבודות על בולי סוואזילנד והניו ריפבליק (דרום אפריקה).

== פרסומים ==
<div class="mw-content-ltr">
* The voyage of the Scotia, being a record of a voyage of exploration in the Antarctic Seas by Robert Cockburn Mossman, James Hunter Harvey Pirie, and Robert Neal Rudmose-Brown, C. Hurst London (1906)
*Antarctic posts and stamps, Harry Hayes, Batley, 1975.
</div>

== לקריאה נוספת ==
<div class="mw-content-ltr">
* Dr Harvey Pirie and the Scottish National Antarctic Expedition (1902-4). Scottish science and medicine in the Falklands and Antarctica. 
* [https://archive.today/20121222175620/http://archiveshub.ac.uk/data/gb15jameshunterharveypirie James Hunter Harvey Pirie collection.]
* [http://archiver.rootsweb.ancestry.com/th/read/SOUTH-AFRICA-EASTERN-CAPE/2005-11/1131734865 Brief biography of his wife Mabel.]
</div>

קטגוריה:בוגרי אוניברסיטת אדינבורו
קטגוריה:אנטארקטיקה: מגלי היבשת
קטגוריה:בקטריולוגים
קטגוריה:רופאים סקוטים
קטגוריה:בולאות
קטגוריה:בריטים שנולדו ב-1878
קטגוריה:בריטים שנפטרו ב-1965
האנטילים ההולנדיים במשחקים האולימפיים לנוער

האנטילים ההולנדיים השתתפו במשחקים האולימפיים לנוער באולימפיאדת הנוער סינגפור (2010) בלבד. בעקבות ביטול המעמד האוטונומי של האנטילים בשנת 2011 הודיע הוועד האולימפי הבינלאומי כי הוא לא יאפשר עוד את השתתפותה של משלחת מהאנטילים ההולנדים במשחקים. באולימפיאדת הנוער סינגפור זכו ספורטאי הנוער במדליית זהב אחת בענף השיט.

==השתתפות במשחקים==
===אולימפיאדת הנוער סינגפור (2010)===
המשלחת הראשונה והיחידה של האנטילים ההולנדיים למשחקים האולימפיים לנוער הייתה לאולימפיאדת הנוער סינגפור. המשלחת כללה חמישה ספורטאים שהתחרו בשלושה ענפי ספורט. המשלחת זכתה במדליית ארד אחת. הישג השיא של המשלחת היה בענף השיט, בה היא זכתה במדליית ארד בתחרות הבנים לסירת מפרש מדגם "ביט סי-2". המשלחת רשמה הישג נוסף בענף האתלטיקה בה סיימה במקום העשירי בתחרות הגמר ברצית 1,000 מטר בנות. כמו כן השתתפה המשלחת בענף השחייה.

==מדליות==

===מדליות לפי משחקים===
{| class="wikitable"
! אולימפיאדה !! ! ! ! ! דירוג
|- align="center"
|align="right"| 2010 סינגפור || 0 || 0 || 1 || 1 || 84
|}
width="20px"|

===מדליות לפי ענף===
{| class="wikitable"
! ענף !! ! ! ! 
|- align="center"
|align="right"| שיט || 0 || 0 || 1 || 1
|}

==ראו גם==
* האנטילים ההולנדיים במשחקים האולימפיים

קטגוריה:האנטילים ההולנדיים
קטגוריה:מדינות במשחקים האולימפיים לנוער
היגה

קריאת ספר ושתיית משקה חם ליד ה[[קמין - פעילות הוגה טיפוסית]]
הוּגֶּה או הִיגֶּה (בדנית ונורווגית: Hygge, הגייה בדנית: /hyɡəˈ/, הגייה בנורווגית: /hŷɡːəˈ/) היא מילה בדנית ובנורווגית המתייחסת לחמימות וחברותיות. למעשה, כשם עצם, הוגה מתייחסת למצב של חמימות, נינוחות, נעימות וחברותיות המשרה תחושה טובה, שביעות רצון ורווחה נפשית<ref></ref>. אך בשפה הדנית המונח משמש גם כשם תואר, לתיאור מצבים המאפיינים הוגה, או כפועל לציון התנהגות ברוח זו.

== הוגה בתרבות הדנית ==
ההוגה מהווה אספקט מרכזי בתרבות הדנית, בדומה לתרבותן של מדינות סקנדינביות אחרות. במדינות אלה החורף כבד ונמשך רוב ימות השנה, ובהתאם לכך תרבות ההוגה כוללת מנהגים התואמים שהות בבית יחד עם בני משפחה וחברים, תוך התחממות והתענגות על ההנאות הקטנות של החיים.

פעילויות ברוח ההוגה יכולות להיות לדוגמה:
* התחממות מול האח תוך שתיית משקה חם
* ארוחה ביתית עם חברים לאור נרות
* לבוש נוח וחמים כמו סוודר רך, גרבי צמר או נעלי בית, כשבחוץ סופת גשמים
* צפייה במקום בבית או מקום סגור אחר אשר נראה שהוא משרה את אווירת הנעימות (למשל "הסלון שלכם נראה מאוד הוגה" או בהטייה דנית הוגליט Hyggeligt)

מעבר לפעולות אלה ואחרות שניתן לעשות לבד או בחברת אהובים, הדנים רואים בהוגה דרך חיים ואף פילוסופיה של הסתפקות במועט, רוגע, שלווה והנאה מדברים יומיומיים. יש המאמינים שההוגה היא הגורם המרכזי להיותה של דנמרק גבוהה באופן עקבי במדדי שביעות רצון ואושר.

== הפיכה לטרנד עולמי ==
תרבות ההוגה שהתפתחה במדינות סקנדינביה, הפכה בשנות האלפיים לטרנד עולמי. המילה הוגה הוכתרה על ידי מילון אוקספורד ומילון קולינס, כאחת ממילות השנה של 2016, לצד "ברקזיט" ו"טראמפיזם". עם העלייה בפופולריות של המונח, נעשה במילה הוגה שימוש למטרות מסחריות כמו: פרסום מקומות בילוי, שיווק של ספרי הדרכה, פריטי אופנה ומוצרים לבית. מגמה זו של מסחור, ספגה ביקורת על כך שהחוויה הצרכנית מתרחקת מהמהות של ההוגה אשר מדגישה התענגות על הנאות פשוטות והסתפקות במועט.

== מילים קשורות ==
* Julehygge - בדנית, באה לתאר הוגה מיוחדת לתקופת חג המולד.
* המילה הגרמנית Gemütlichkeit דומה מאוד במשמעותה להוגה, אולם מדגישה מעט יותר את ההיבט הפיזי ופחות את הפסיכולוגי.
* באנגלית אין מילה במשמעות זו. מילים קרובות הן Coziness או Snug.
* בעברית טרם נקבע תחדיש רשמי, אך הבלשן רוביק רוזנטל הציע את המילה נַחְמימות, המשלבת נחמדות וחמימות. בנוסף, הציע רוזנטל את הפועל להתנַחמֵם ואת שם התואר נַחְמוּמי. המילה מתקשרת בצלילה ובשורשים קרובים לה, לשורת מילים בהן נעימות, מנוחה, נוחות, נחת ונמנום. הנחמומיות מהדהדת גם את המילה "נחמה", ובכך מצליחה לתאר גם את התרוממות הרוח לנוכח הנחמות הקטנות של החורף המשמשות כמפלט נינוח ממזג האוויר.

== ראו גם ==
* רווחה נפשית
* אושר
* אחווה (רגש)

== קישורים חיצוניים ==

* [http://timeout.co.il/מיוחדים/חורף-2017/ההוגה-הטרנד-החורפי-שמטריף-את-העולם הכירו את ההוּגָה: הטרנד החורפי שמטריף את העולם], באתר Time Out תל אביב, 5 בינואר 2017
* [https://web.archive.org/web/20170107100607/http://www.visitdenmark.com/hygge אמנות ההוגה של דנמרק], באתר ארגון התיירות של דנמרק 

== הערות שוליים ==

2017 01
קטגוריה:דנמרק: תרבות
קטגוריה:רגשות
קטגוריה:פנאי
קטגוריה:רווחה
נמל התעופה הבין-לאומי קאזאן

נמל התעופה הבין-לאומי של קאזאן (ברוסית: Аэропорт Казань) הוא נמל תעופה בין-לאומי השוכן כ-25 ק"מ דרומית מזרחית לעיר קאזאן שברוסיה. נמל התעופה הוא הגדול ביותר ברפובליקת טטרסטן.
פנים טרמינל 1A

==היסטוריה==
בניית נמל התעופה הושלמה ב-15 בספטמבר 1979 והוא נקרא אז "קאזאן 2". הוא יועד להחליף נמל תעופה אחר ששכן קרוב מדי למרכז העיר. ב-28 בספטמבר 1984 נסגר נמל התעופה הישן ושמו של זה החדש שונה ל"נמל טיסות פנים קאזאן". ב-21 בפברואר 1986 הממשלה הסובייטית פתחה את נמל התעופה לטיסות בין-לאומיות.

בנובמבר 2013 התרסקה בעת הגישה לנחיתה בשדה התעופה טיסה 363 של טטרסטן איירליינס שהמריאה מנמל התעופה הבין-לאומי דומודדובו. באסון נהרגו חמישים בני אדם.

==קישורים חיצוניים==

* 

קאזאן
קטגוריה:קאזאן
הירי בנמל התעופה פורט לודרדייל

הירי בנמל התעופה פורט לודרדייל התרחש ב-6 בינואר 2017 בנמל התעופה הבינלאומי פורט לודרדייל-הוליווד שבפלורידה, ארצות הברית. כתוצאה מהירי נרצחו חמישה אנשים ונפצעו שישה נוספים. היורה נלקח למעצר.

== הפיגוע ==
סמוך לשעה 12:55 פתח היורה באש מאקדח חצי אוטומטי במסוף איסוף המזוודות שבטרמינל 2 של נמל התעופה, שמארח את חברות התעופה דלתא איירליינס ואייר קנדה.

משרד השריף המקומי דיווח כי חמישה אנשים נרצחו מהירי ושמונה נפצעו, אך בהמשך התברר כי מהירי נפצעו שישה אנשים, כששלושה מהם במצב קריטי. השריף המקומי ציין כי כוחות הביטחון לא פתחו באש והיורה נעצר ללא התנגדות. תבהלה נוספת נוצרה כאשר הגיעו דיווחים על ירי נוסף בנמל התעופה, דיווחים שהתבררו כשגויים.

ארי פליישר, דובר הבית הלבן בעבר, נכח בנמל התעופה בעת הירי וצייץ בחשבון הטוויטר שלו: "נורו יריות. כולם רצים".

== היורה ==
היורה זוהה כאסטבן סנטיאגו-רויס (נולד ב-16 במרץ 1990), תושב אלסקה בן 26, איש צבא, והוא נעצר מיד לאחר הירי.

הוא הגיע לפלורידה מנמל התעופה שבאנקורג', אלסקה, על טיסה של חברת דלתא איירליינס, עם קונקשיין בנמל התעופה שבמחוז הנפין, מינסוטה, ארצות הברית. החוקרים טענו כי סנטיאגו הביא איתו במטענו אקדח עליו הצהיר, וטען אותו בשירותי נמל התעופה טרם הירי. לפי גורמי אכיפת חוק, הוא קנה אקדח וקליעים בעבר, אך לא ידוע האם מדובר באלה שבהם השתמש במתקפה. לפי הדיווחים סנטיאגו נשא בזמן המתקפה תעודה צבאית.

סנטיאגו נולד בניו ג'רזי, ושנתיים לאחר מכן עבר לפוארטו ריקו. ב-4 בדצמבר 2007 הוא הצטרף למשמר הלאומי של פוארטו ריקו, ושירת בעיראק במהלך מלחמת עיראק מה-23 באפריל 2010 עד ה-19 בפברואר 2011 כמהנדס קרבי. לאחר מכן שירת במשמר הלאומי של אלסקה מה-21 בנובמבר 2014 ועד ששוחרר בחודש אוגוסט 2016 בשל אי התאמה מקצועית. הוא היה בדרגת טוראי ראשון וזכה בעשרה עיטורים במהלך שירותו הצבאי. לדברי בני משפחתו, הוא השתגע לאחר שירותו בעיראק, וטופל בשל מספר תקריות. גורמים פדרליים רשמיים אושרו כי הוא טופל בשל בעיות בבריאות הנפש.

גורמים רשמיים דיווחו כי בחודש נובמבר 2016 ביקר סנטיאגו במשרד של ה-FBI באנקורג' ודיווח כי הוא שומע קולות במוחו שמבקשים ממנו לנהוג באלימות. הוא גם אמר כי הוא נמצא בשליטה ולא מתכוון לפגוע באף אחד. מאוחר יותר דיווחו גורמים רשמיים לסוכנות הידיעות האמריקאית Associated Press שבמהלך הביקור טען סנטיאגו כי הממשל הפדרלי של ארצות הברית מנסה לשלוט במוחו ולגרום לו לצפות בסרטונים של המדינה האסלאמית, וכי ה-CIA דחף אותו להצטרף לארגון. הרשויות הציעו לסנטיאגו לפנות לטיפול נפשי והודיעו למשטרה המקומית שלקחה אותו למתקן רפואי כדי להעריך את בריאות נפשו.

==הערות שוליים==

קטגוריה:ארצות הברית: פיגועי ירי
קטגוריה:רצח בפלורידה
קטגוריה:2017 בארצות הברית
קטגוריה:פורט לודרדייל
קטגוריה:ירי המוני בארצות הברית
נפתלי פרנקל

נפתלי ארונוביץ' פרנקל (ברוסית: Нафталий Аронович Френкель, 1883, חיפה - 1960, מוסקבה) היה איש משטרה הסובייטית החשאית רוסי-יהודי . פרנקל נודע בתור האחראי על העבודה בגולאגים, החל ממחנה העבודה באיי סולובצקי שנחשב לגולאג הראשון ברוסיה.

==שורשיו==
שורשיו של נפתלי פרנקל אינם ודאיים. אלכסנדר סולז'ניצין כינה אותו "יהודי טורקי יליד קונסטנטינופול". בספר אחר הוא הוזכר בתור "תעשיין הונגרי" ואילו מקור אחר טוען שפרנקל נולד באודסה. לעומתם, מקורות אחרים טוענים שהוא יליד אוסטריה או ארץ ישראל. לפי רישומי המאסר שלו הוא נולד בחיפה, אז תחת שליטת האימפריה העות'מאנית. מחיפה עשה את דרכו (ייתכן דרך אודסה וייתכן דרך האימפריה האוסטרו-הונגרית) לעבר ברית המועצות ותיאר את עצמו בתור "סוחר". לפי קומוניסט פיני בשם ארבו טאומינן פרנקל הוא צאצא של משפחה פינית-שוודית והוא דיבר שוודית.

==מעצרו==
בשנת 1923 נעצר בגין "מעבר לא חוקי של גבולות", אישום שהוצמד למבריחי סחורות וכן לסוחרים שהיו מוצלחים מדי בעבור המשטר הסובייטי. הוא נידון לעשר שנים של עבודת פרך באיי סולובצקי, איים אלו באזור הים הלבן נחשבים לגולאג הראשון בהיסטוריה. בנוסף איים אלו כונו בפני המשטר "מחנות צפוניים למטרות מיוחדות" וברוסית Severnye lagerya osobogo naznacheniya או בראשי תיבות SLON. פירוש המילה סלון (slon) ברוסית הוא פיל, שם זה הוצמד לגולאג במטרה ליצור אירוניה והפחדה.

==אסיר==
בפרק זמן קצר מהרגיל הוא נהפך מאסיר פשוט לאחראי בגולאג, הודות לעצתו למנהלי המחנה שיגמלו לאסירים שעובדים קשה יותר במזון רב יותר, הצעה שנודעה בתור "סולם הזנה". לא ברור במדויק כיצד פרנקל הצליח להפוך את עצמו מאסיר לאחראי במחנה. לפי הסיפורים הוא נכנס למחנה והיה מזועזע מהניהול הכושל שלו, הוא החליט לכתוב מכתב למנהלי הגולאג ובו שטח את כל מה שהיה פסול בעיניו מבחינת ניהול המשאבים (הן האסירים והן חומרי הגלם). את המכתב הוא הניח בתיבת התלונות של האסירים ומשם המסמך הגיע לידי גנריך יגודה, בירוקרט במשטרה החשאית ולימים מפקד הצ'קה. נאמר שיגודה דרש לפגוש את כותב המכתב מיידית. פרנקל עצמו סיפר שהוא נלקח למוסקבה כדי לדון ברעיונותיו עם יוסיף סטלין ולזר קגנוביץ', אחד מנאמניו של סטלין. שוב, האמת לוטה בערפל, שכן נמצאו רישומים שפרנקל נפגש עם סטלין בשנות השלושים וקיבל הגנה מפני הטיהורים הגדולים, אך מנגד לא נמצאו עדויות לכך שנפגשו בשנות העשרים.

מה שידוע בוודאות הוא שפרנקל קודם מדרגה של אסיר לשומר בגולאג תוך זמן קצר באופן מפתיע, אפילו בהשוואה לסטנדרטים של סלון. כבר בנובמבר 1924, כשעוד היה אסיר במחנה במשך פחות משנה, מפקדי המחנה ביקשו לסיים את עונשו ובקשתם נענתה בשנת 1927. נכתב עליו:

==קישורים חיצוניים==

* אושי דרמן, [https://web.archive.org/web/20230812122110/https://www.anumuseum.org.il/he/blog/סולם-ההזנה-השטני-של-פרנקל-איש-העסקים-הי/?_atscid=4_59325_217797673_3336323_0_Txzddjdwddsdpp8pcpp סולם ההזנה השטני של פרנקל: איש העסקים היהודי שטיפס לצמרת מערכת הגולאגים], בלוג באתר בית התפוצות, מאי 2021

קטגוריה:יהודים רוסים
קטגוריה:יהודים סובייטים
קטגוריה:אנשי ק.ג.ב.
קטגוריה:מקבלי עיטור לנין
קטגוריה:מקבלי עיטור הדגל האדום של העמל
קטגוריה:מקבלי עיטור הכוכב האדום
קטגוריה:מהגרים לרוסיה
קטגוריה:רוסים שנולדו ב-1883
קטגוריה:סובייטים שנולדו ב-1883
קטגוריה:סובייטים שנפטרו ב-1960
פניציליום

[[עובש כתוצאה מפניציליום על מנדרינה.]] 
פֶּניציליום (שם מדעי: Penicillium) הוא סוג של פטרית שק בעלת חשיבות גדולה בטבע, כמו גם ביצור מזון ותרופות.

כמה מהמינים בסוג מייצרים פניצילין, מולקולה המשמשת כאנטיביוטיקה, אשר הורגת או עוצרת את הצמיחה של סוגים מסוימים של חיידקים בתוך הגוף. מינים אחרים משמשים גבנים. נכון ל-2008 הסוג מכיל למעלה מ-300 מינים. את השפעתה האנטיביוטית של פניציליום<ref></ref> גילה לראשונה סר אלכסנדר פלמינג בשנת 1928. בעקבות התגלית זכה פלמינג בתואר אצולה "סר" ובפרס נובל לשנת 1945.

== טקסונומיה ==
הסוג תואר לראשונה בספרות המדעית ב-1809 על ידי יוהאן היינריך פרידריך לינק. שלושת המינים שתוארו בעבודה p. candidum, p.expansum ו-p.glaucum בעלי נבג אל-מיני (conidiophore).

==אטימולוגיה==
שם הסוג Penicillium נגזר מן המילה הלטינית penicillum, כלומר "מברשת צביעה", מתייחס לשרשראות הנבגים (conidia) הדומות לשערות מברשת או מטאטא.

==קישורים חיצוניים==

* 

== הערות שוליים ==

קטגוריה:פטריות שק
קטגוריה:טקסונים שתוארו בידי יוהאן היינריך פרידריך לינק
קטגוריה:פטריות שתוארו ב-1809
עונת 1984/1985 בלה ליגה

עונת 1984/1985 הייתה העונה ה-54 של לה ליגה שהיא הליגה הספרדית הבכירה בכדורגל. העונה החלה ב-2 בספטמבר 1984 והסתיימה ב-21 באפריל 1985. 

הליגה כללה 18 קבוצות. קבוצות שזכו במקום 15-17 יעברו בסוף העונה לליגת משנה. 

מליגת המשנה עלו אלצ'ה, הרקולס, וראסינג סנטנדר.

ברצלונה זכתה בתואר וזאת בפעם העשירית בתולדות המועדון. היא לא הצליחה לזכות בהסופר קאפ הספרדי כאשר הפסידה לאתלטיקו מדריד בסיכום מפגש כפול - 1:0, 1:3.

מאלגה, אלצ'ה וריאל מורסיה ירדו לליגת משנה בסוף העונה.

==כדורגלנים מצטיינים==
"פרס פיצ'צ'י" למלך השערים של העונה הוענק: הוגו סאנצ'ס (), אתלטיקו מדריד, שכבש 17 שערים ב-33 משחקים.

"פרס זאמורה" לשוער הטוב ביותר הוענק: חואן קרלוס אבלנדו (), ספורטינג חיחון, כשספג 22 שערים ב-33 משחקים. 

פרס דון בלון הוענק על ידי העיתון דון בלון:
*הספרדי המצטיין: מיגלי ()
*הזר המצטיין: ברנד שוסטר () 
*מאמן העונה: טרי ונבלס () 

לראשונה כל פרסי דון בלון הוענקו לנציגי קבוצה אחד.

==טבלת הליגה==
{| class="wikitable" style="text-align:right"
!מיקום
!קבוצה
!משחקים
!ניצחונות
!תיקו
!הפסדים
!width=20|שערי זכות
!width=20|שערי חובה
!width=20|הפרש שערים
!width=20|נקודות
!הערות
|- bgcolor="D0F0C0"
| 1 || ברצלונה (אלופה) ||34||21||11||2||69||25|| 44||53|| העפלה לגביע האלופות
|- bgcolor=#FFF5C4
| 2 || אתלטיקו מדריד ||34||16||11||7||51||28|| 23||43||זכייה בגביע המלך הספרדי העפלה לגביע אירופה למחזיקות גביע
|- bgcolor=#97DEFF
| 3 || אתלטיק בילבאו ||34||13||15||6||39||26|| 13||41||העפלה לגביע אופ"א
|- bgcolor=#97DEFF
| 4 || ספורטינג חיחון ||34||13||15||6||34||23|| 11||41|| העפלה לגביע אופ"א
|- bgcolor=#97DEFF
| 5 || ריאל מדריד ||34||13||10||11||46||36|| 10||36|| העפלה לגביע אופ"א
|- bgcolor=#97DEFF
| 6 || אוססונה ||34||13||8||13||38||38|| 0||34|| העפלה לגביע אופ"א
|- 
| 7 || ריאל סוסיאדד ||34||11||12||11||41||33|| 8||34|| 
|- bgcolor="#EFEFEF"
| 8 || אספניול ||34||11||12||11||40||44|| 4-||34||
|- 
| 9 || ולנסיה ||34||9||15||10||40||37|| 3||33||
|- bgcolor="#EFEFEF"
| 10 || ריאל סרגוסה ||34||11||11||12||39||39|| 0||33||
|- 
| 11 || ראסינג סנטנדר ||34||10||12||12||27||34|| 7-||32||
|- bgcolor="#EFEFEF"
| 12 || סביליה ||34||10||11||13||29||41|| 12-||31||
|- 
| 13 || ריאל ואיאדוליד ||34||7||16||11||39||45|| 6-||30||
|- bgcolor="#EFEFEF"
| 14 || ריאל בטיס ||34||11||8||15||37||43|| 6-||30|| 
|- 
| 15 || הרקולס ||34||9||12||13||28||45|| 17-||30||
|- bgcolor="#FFCCCC"
| 16 || מאלגה ||34||7||15||12||23||36|| 13-||29|| ירדה ליגה
|- bgcolor="#FFCCCC" 
| 17 || אלצ'ה ||34||6||14||14||18||37|| 19-||26|| ירדה ליגה
|- bgcolor="#FFCCCC"
| 18 || ריאל מורסיה||34||6||10||18||24||52|| 28-||22|| ירדה ליגה
|}

== סטטיסטיקה ==
=== מלכי השערים ===
{| class="wikitable"
|+
!#
!שחקן
!קבוצה
!שערים
|-
|1
| הוגו סאנצ'ס
|אתלטיקו מדריד
|19
|-
|2
| חורחה ולדאנו
|ריאל מדריד 
|17
|-
|3
| סטיב ארצ'יבלד 
|ברצלונה
|15
|-
|rowspan="2" |4
| מישל פינדה 
|אספניול
|rowspan="2"|14
|-
| מריו קאבררה
|אתלטיקו מדריד 
|}

==קישורים חיצוניים==
* [http://www.rsssf.com/tabless/spanhist7989.html#8485 נתונים מפורטים מאתר rsssf]
* [http://www.bdfutbol.com/en/t/t1984-85.html נתונים מפורטים מאתר bdfutbol]

קטגוריה:עונות בלה ליגה
קטגוריה:תחרויות כדורגל ב-1985
קטגוריה:תחרויות כדורגל ב-1984
בעל זבוב (סרט, 1990)

בעל זבוב (באנגלית: Lord of the Flies) הוא סרט קולנוע אמריקאי מסוגת סרט הרפתקאות דיסטופי המבוסס על ספר בשם זה משנת 1954 מאת הסופר ויליאם גולדינג שזכה בפרס נובל לספרות בשנת 1983.

זה העיבוד הקולנועי השני של הספר. העיבוד הראשון הופק ב-1963 בבימויו של פיטר ברוק.

הסרט צולם בהוואי וקיבל ביקורות מעורבות בעיקר בגלל סטייתו מהסיפור המקורי אבל הוא הצליח באופן מסחרי והפך לסרט פולחן.

==תקציר העלילה==
מטוס ובו 24 קדטים צעירים של אקדמיה צבאית מתרסק לים ליד אי מרוחק. הנערים מצליחים להגיע לאי ביחד עם הקברניט המבוגר והפצוע, קפטן בנסון.

לאחר התאוששות הם מתחילים להתארגן. ראלף "הקולונל" (בלת'זר גטי) נבחר להיות המנהיג ומשימתו העיקרית היא להבעיר מדורה שתוכל לגלות אותם למחפשים מהאוויר. בנסון הפצוע עוזב אותם בלילה, מגיע למערה ונשכב בתוכה.

כעבור זמן קצר קורא תגר על מנהיגותו נער בשם ג'אק (כריס פור), נער כריזמטי הסוחף כמעט את כל הנערים אליו. הם צובעים את פניהם, מחדדים את מקלות העץ מתעסקים בציד ומזניחים את המדורה. אחד מהם נכנס למערה חשוכה, נתקל בבנסון ודוקר אותו. הוא ורץ להודיע לחבריו כי יש במערה מפלצת. הם נפחדים ושמים בפתח המנהרה ראש של חזיר שצדו כדי שיגן עליהם מהמפלצת. הראש מושך זבובים והם מכנים אותו "בעל זבוב".

לבסוף נשאר ראלף עם סימון (ג'יימס באדג' דייל) ונער שמנמן המכונה "פיגי" (חזרזיר) (דנואל פיפולי). לסימון יש מקל זוהר והוא נכנס איתו למערה ומבחין בבנסון. הוא רץ להודיע לחבורה הפראים אך הם חושבים שהוא המפלצת והורגים אותו.

ראלף מגיע עם "פיגי" לפגישה עם הציידים הפראים ו"פיגי" נואם בפניהם שיש לשתף פעולה כדי שיחלצו אותו מהאי. בתגובה הם זורקים עליו סלע והורגים אותו.

ג'אק מתנהג כדיקטטור ומשליט שלטון קפדני על כולם. חייבים להישמע רק לפקודותיו והסוטים מכך מולקים לעיני כולם.

ראלף נשאר לבד אך הפראים רוצים לתפוס ולרצוח אותו. הם מבעירים אש במקומות רבים באי והוא רץ על נפשו לעבר החוף.

ראלף נמלט על נפשו מהפראים המנסים לרוצחו. הוא נס בין להבות האש ומגיע בשארית כוחותיו לחוף שם הוא נתקל בקצין אמריקאי ובקבוצת חיילים שראו את האש והגיעו לאי. הקצין מסתכל בתימהון על ראלף הפורץ בבכי ומעליו קבוצת הציידים הנראים כמו פראים ילידי האי.

==קישורים חיצוניים==
* 

* [https://www.youtube.com/watch?v=QnCn2VTzY90 קדימון לסרט "בעל זבוב"], באתר יוטיוב

קטגוריה:סרטי 1990
קטגוריה:סרטים באנגלית
קטגוריה:סרטים דיסטופיים
קטגוריה:סרטי הרפתקאות אמריקאיים
קטגוריה:סרטים אמריקאיים מבוססי ספרים
קטגוריה:סרטי קולומביה
עונת 1985/1986 בלה ליגה

עונת 1985/1986 הייתה העונה ה-55 של לה ליגה שהיא הליגה הספרדית הבכירה בכדורגל. העונה החלה ב-31 באוגוסט 1985 והסתיימה ב-20 באפריל 1986. 

הליגה כללה 18 קבוצות. קבוצות שזכו במקום 15-17 יעברו בסוף העונה לליגת משנה. 

מליגת המשנה עלו קדיס, לאס פאלמס, וסלטה ויגו.

ריאל מדריד זכתה בתואר וזאת בפעם ה-21 בתולדות המועדון. הסופר קאפ הספרדי לא הוענק.

ולנסיה (לראשונה מאז שעלתה לליגה הבכירה לקראת עונת 1931/1932), הרקולס וסלטה ויגו ירדו לליגת משנה בסוף העונה.

==כדורגלנים מצטיינים==
"פרס פיצ'צ'י" למלך השערים של העונה הוענק: הוגו סאנצ'ס (), ריאל מדריד, שכבש 22 שערים ב-33 משחקים.

"פרס זאמורה" לשוער הטוב ביותר הוענק: חואן קרלוס אבלנדו (), ספורטינג חיחון, שספג 27 שערים ב-34 משחקים. 

פרס דון בלון הוענק על ידי העיתון דון בלון:
*הספרדי המצטיין: מיצ'ל ()
*הזר המצטיין: חורחה ולדאנו ()
*מאמן העונה: לואיס מולוני () 

כמו בשנה הקודמת כל פרסי דון בלון הוענקו לנציגי קבוצה אחד.

==טבלת הליגה==
{| class="wikitable" style="text-align:right"
!מיקום
!קבוצה
!משחקים
!ניצחונות
!תיקו
!הפסדים
!width=20|שערי זכות
!width=20|שערי חובה
!width=20|הפרש שערים
!width=20|נקודות
!הערות
|- bgcolor="D0F0C0"
| 1 || ריאל מדריד (אלופה) ||34||26||4||4||83||33|| 50||56|| העפלה לגביע האלופות
|- bgcolor=#97DEFF
| 2 || ברצלונה ||34||18||9||7||61||36|| 25||45|| העפלה לגביע אופ"א
|- bgcolor=#97DEFF
| 3 || אתלטיק בילבאו ||34||17||9||8||44||31|| 13||43|| העפלה לגביע אופ"א
|- bgcolor=#FFF5C4
| 4 || ריאל סרגוסה ||34||15||12||7||51||34|| 17||42|| זכייה בגביע המלך הספרדי העפלה לגביע אירופה למחזיקות גביע
|- bgcolor=#97DEFF
| 5 || אתלטיקו מדריד ||34||17||8||9||53||38|| 15||42|| העפלה לגביע אופ"א
|- bgcolor="#EFEFEF"
| 6 || ספורטינג חיחון ||34||13||15||6||37||27|| 10||41|| 
|- 
| 7 || ריאל סוסיאדד ||34||17||5||12||64||51|| 13||39|| 
|- bgcolor="#EFEFEF"
| 8 || ריאל בטיס ||34||11||13||10||40||40|| 0||35||
|- 
| 9 || סביליה ||34||12||10||12||39||34|| 5||34||
|- bgcolor="#EFEFEF"
| 10 || ריאל ואיאדוליד ||34||13||6||15||54||48|| 6||32||
|- 
| 11 || אספניול ||34||11||9||14||43||40|| 3||31||
|- bgcolor="#EFEFEF"
| 12 || ראסינג סנטנדר ||34||10||11||13||33||34|| 1-||31||
|- 
| 13 || לאס פאלמס ||34||9||9||16||37||65|| 28-||27||
|- bgcolor="#EFEFEF"
| 14 || אוססונה ||34||9||9||16||24||33|| 9-||27|| 
|- 
| 15 || קדיס ||34||9||8||17||30||58|| 28-||26||
|- bgcolor="#FFCCCC"
| 16 || ולנסיה ||34||8||9||17||38||62|| 24-||25|| ירדה ליגה
|- bgcolor="#FFCCCC"
| 17 || הרקולס ||34||8||6||20||35||62|| 27-||22|| ירדה ליגה
|- bgcolor="#FFCCCC"
| 18 || סלטה ויגו||34||5||4||25||32||72|| 40-||14|| ירדה ליגה
|}

== סטטיסטיקה ==
=== מלכי השערים ===
{| class="wikitable"
|+
!#
!שחקן
!קבוצה
!שערים
|-
|1
| הוגו סאנצ'ס
|ריאל מדריד
|22
|-
|2
| חורחה ולדאנו
|ריאל מדריד 
|16
|-
|3
| חואן אנטוניו סניור 
|ריאל סרגוסה
|15
|-
|rowspan="2" |4
| מריו קאבררה
|אתלטיקו מדריד
|rowspan="2"|14
|-
| חורחה דה סילבה
|אתלטיקו מדריד 
|}

==קישורים חיצוניים==
* [http://www.rsssf.com/tabless/spanhist7989.html#8586 נתונים מפורטים מאתר rsssf]
* [http://www.bdfutbol.com/en/t/t1985-86.html נתונים מפורטים מאתר bdfutbol]

קטגוריה:עונות בלה ליגה
קטגוריה:תחרויות כדורגל ב-1985
קטגוריה:תחרויות כדורגל ב-1986
דורזים

הדורזים
הדוֹרזים (באנגלית: Dorze) הם קבוצה אתנית קטנה שחיה באזור Gamo Gofa שבאתיופיה. הם דוברים את השפה הדורזית.

על פי ה-Ethnologue, אוכלוסיית הדורזים מונה 29,000 איש (נכון לשנת 1994). הם בעיקר חיים בחלקים הדרומיים של המדינה, למרות שחלקם נדדו אל אדיס אבבה ואזורים אחרים. רבים מתגוררים בכפרים ליד הערים Chencha וArba Minch.

המקצוע העיקרי של הדורזים הוא אריגה.

== קישורים חיצוניים ==

* [http://www.ethnologue.com/show_language.asp?code=doz Ethnologue Page]
* [https://www.atlasofhumanity.com/dorze ETHIOPIA, DORZE PEOPLE] Atlas of Humanity
* [https://joshuaproject.net/people_groups/11614/ET Dorze in Ethiopia], Joshua Project
* Dr. Benny Furst, [https://economarks.com/the-dorze-tribe-famine-and-one-extraordinary-plant-endemic-to-ethiopia/ The Dorze tribe, famine, and one extraordinary plant endemic to Ethiopia], Economarks, 31 May 2020
* [https://aeon.co/videos/how-the-dorze-in-ethiopia-make-beehive-houses-from-bamboo-that-last-a-lifetime How the Dorze in Ethiopia make ‘beehive’ houses from bamboo that last a lifetime], Aeon, 21 March 2022

קטגוריה:אתיופיה: קבוצות אתניות
הילמן אימפ

הילמן אימפ, 1969
הילמן אימפ, 1965
הילמן אימפ - מנוע אחורי
הילמן אימפ - מנוע אחורי, וחלון אחורי נפתח
הילמן אימפ האסקי 1967
הילמן אימפ סנבים (קופה) 1969
הילמן אימפ סנבים (קופה)
הילמן אימפ (באנגלית: Hillman Imp; מכוּנה שדון) היא מכונית מיני בריטית שיוצרה בבריטניה על ידי "רוטאס" (Rootes) משנת 1963–1976. יוצרו כ-500,000 יחידות. בשנת 1964 נבחרה במקום השלישי למכונית השנה באירופה.
דגם ההילמן הסקי אשר יוצר בין השנים 1967–1979 בתצורת סטיישן, התבסס על דגם ה"הילמן אימפ".

מנועי מכונית הספורט Ginetta G15 מתוצרת יצרנית מכוניות הספורט והמרוץ הבריטית Ginetta Cars אשר יוצרו בין השנים 1968–1974 נלקחו מדגמי "הילמן אימפ" (ברישיון).

==יצרנית הרכב "הילמן"==
הילמן נוסדה בשנת 1907, ליד קובנטרי, אנגליה. לפני 1907 החברה בנתה אופניים. חברת הילמן החדשה שנשלטה על ידי Rootes נרכשה על ידי האמבר ב -1928. האחים Rootes הגיעו לאחזקה של שישים אחוז של האמבר בשנת 1932, שליטה אשר נשמרה עד 1967, כאשר קרייזלר קנה את Rootes וקנה את ארבעים האחוזים של בעלי המניות בהאמבר. הסמל המסחרי המשיך לשמש תחת קרייזלר עד שנת 1976.

מתלי ה-"הילמן אימפ" הורכבו ברישיון בדגם המכונית החשמלית אנפילד 8000 שיוצרה בשנת 1973.

==הרכבה==

==גרסאות==
* 2 דלתות (חלון אחורי פתוח)
* 2 דלתות קופה
* 3 דלתות ואן (האסקי - הילמן)

==מפרט טכני ומידות==
* מנוע אחורי 875 סמ"ק, המפתח 34 כ"ס, ראש הגליל יצוק אלומיניום
* מנוע 998 סמ"ק
* הילוכים ידניים סינכרוניים - 4
* אורך הרכב - 3,581 מ"מ
* רוחב -1,524 מ"מ
* גובה - 1,385 מ"מ
* בסיס גלגלים - 2,082 מ"מ
* משקל 725 ק"ג
* הילמן אימפ התחרתה (בתכונות ובמחיר) ב-N.S.U פרינץ 1000, ובסימקה 1000

==ראו גם==
* הילמן ויזארד
* הילמן הסקי
* הילמן מינקס
* הילמן סופר מינקס
* הילמן הנטר

==לקריאה נוספת==
* [http://www.collect.co.il/content.aspx?id=522 רובר P6 מכונית השנה 1964, הילמן אימפ במקום השלישי ] מכונית השנה 1964 – רובר P6 - בולים - אספנות, אמנות
* [https://www.youtube.com/watch?v=Cogl6GCmpZQ הילמן אימפ ] (5:00 דקות), יו-טיוב
* [https://www.youtube.com/watch?v=DzUbhjc3tvU הילמן אימפ ] (2:51 דקות), יו-טיוב
* [https://www.youtube.com/watch?v=QX_dVZ2U_YM מנוע הילמן אימפ 998 סמ"ק],(0:48), יו-טיוב

== קישורים חיצוניים ==

==הערות שוליים==

קטגוריה:מכוניות מיני
קטגוריה:דגמי מכוניות שהושקו ב-1963
קטגוריה:מכוניות מנוע אחורי
אימפ
קטגוריה:מכוניות בריטיות
קטגוריה:כלי רכב המורכבים במלזיה
קטגוריה:כלי רכב המיוצרים באוסטרליה
קטגוריה:כלי רכב המיוצרים בדרום אפריקה
קטגוריה:כלי רכב המיוצרים בפיליפינים
קטגוריה:כלי רכב המיוצרים בניו זילנד
קטגוריה:כלי רכב המיוצרים בפורטוגל
קטגוריה:כלי רכב המיוצרים באורוגוואי
קטגוריה:כלי רכב המורכבים במלטה
קטגוריה:כלי רכב המורכבים באירלנד
האקאן הראשון, מלך שוודיה

האקאן הראשון, או האקאן האדום (בשוודית: Håkan Röde) היה מלך שוודיה שמלך במשך כעשור במחצית השנייה של המאה ה-11. המידע אודותיו מועט וברובו שנוי במחלוקת. דבר לא ידוע על תקופת מלכותו. כינויו "האדום" לקוח מרשימות המלכים שבתוך "החוק של וסטרייטלנד" (Västgötalagen), שנכתב במאה ה-13. אותו מקור טוען שהאקאן נולד בלוון שבוסטרייטלנד.

==הרצף השושלתי==
למרות הסתירה בין המקורות, מקובל להניח באופן כללי שמעמדו של האקאן כיורשו של סטנקיל כמלך שוודיה הוא נכון. הוא מלך החל משנת 1070 בכמה אזורים בשוודיה לאחר שירש את אלסטן סטנקילסון והחל משנת 1075 גם באופלנד, לאחר שרש את אנונד גרדסקה. ברשימת המלכים שמופיעה באנציקלופדיה הלאומית השוודית נמחק שמו של אנוד גרדסקה והאקאן מופיע כיורשו של אלסטן סטנקילסון. על פי הטענה באנציקלופדיה הלאומית ייתכן גם שהם משלו יחד עם אינגה הזקן בשנות השמונים של המאה ה-11. במכתב שנשלח על ידי האפיפיור גרגוריוס השביעי הוא פונה לאינגה יחד עם האקאן או עם אלסטן סטנקילסון כמלכי וסטרייטלנד ומורה להם לגבות מעשר כמורה ולשלוח כמרים לרומא כדי לעבור שם הכשרה.

באנציקלופדיה בריטניקה נאמר ש"בסוף התקופה הוויקינגית (1050 לערך), נותרה שוודיה כפדרציה רופפת של מחוזות. שושלת מונסו נכחדה ב-1060. לאחר מותו של חתנו של אחרון מלכי שושלת זו, סטנקיל, ב-1066, פרצה מלחמת אזרחים. בשנת 1080 לערך מלכו בניו של סטנקיל, אינגה, ואלסטן". אם המונח "מלחמת אזרחים" הוא התיאור המתאים לתקופה שבין השנים 1066 – 1080, השליטים של אותה תקופה יכלו להיות מוגדרים בתחום האפור שבין "מלך" ל"מצביא". תיאור תקופה זו בהיסטוריה של שוודיה כ"תקופת מעבר" (Translatio imperii) יכול להתבסס בעיקר על רוויזיוניזם היסטורי ספקולטיבי שהתרחש ככל הנראה במגמות סותרות החל מראשית המאה ה-13 לכל המאוחר.

===אדם מברמן===
על פי יצירתו של אדם מברמן, מעשי הבישופים של כנסיית המבורג, שנכתבה בשנות השבעים ובראשית שנות השמונים של המאה ה-11, היה האקאן מלך נבחר שכיהן לאחר שהודחו אלסטן, בנו של סטנקיל ואנונד גרדסקה.

=== החוק של וסטרייטלנד===
על פי רשימות המלכים שבחוק של וסטרייטלנד, האקאן האדום מלך 13 שנים כיורשו של סטנקיל.

===סאגות===
בסאגה אודות מגנוס אולפסון, חלק ממחזור העולם של סנורי סטורלוסון, שנכתב ב-1225, רשום האקאן כיורשו של סטנקיל: "סטנקיל, המלך השוודי, מת בערך באותה עת בה נפלו של ההאראלדים, והמלך שמלך אחריו נקרא האקאן. אחריו מלך אינגה, בנו של סטנקיל".

באופן דומה, בסאגת האראוור (Hervarar saga) מהמאה ה-13 נכתב: "לסטנקיל היה בן בשם אינגה, שהיה מלך לאחר האקאן".

==קישורים חיצוניים==

* [https://sok.riksarkivet.se/Sbl/Presentation.aspx?id=13946 מידע מתוך המילון הביוגרפי השוודי הלאומי] 

קטגוריה:מלכי שוודיה
קטגוריה:ילידי 1040
קטגוריה:נפטרים ב-1079
הפועל מגדל העמק (כדורגל)

הסמל הישן של המועדון
הפועל מגדל העמק היא קבוצת כדורגל מהעיר מגדל העמק. כיום הקבוצה משחקת בליגה א' צפון.

==היסטוריה==
הקבוצה נוסדה בשנת 1959 ובעונת 1963/64 הופיעה לראשונה בליגה ב'. בעונת 1970/71 זכתה בקבוצה באליפות ליגה ב' צפון ורשמה העפלה היסטורית לליגה א'. עונת הבכורה שלהם בליגה א' הייתה העונה המוצלחת ביותר של הקבוצה, כאשר הקבוצה סיימה במקום החמישי בטבלה וגם הדיחה קבוצה בכירה בדמותה של הפועל כפר סבא במסגרת גביע המדינה בתוצאה 2–5. בעונת 74–1973 הקבוצה סיימה בתחתית טבלת ליגה א' ושבה חזרה לליגה ב' לאחר שסיימה בתחתית מבחני פלייאוף הירידה.

מאז לקבוצה היו פרקי זמן בליגה א' בתחילת שנות ה-80 ובסוף שנות ה-90 עד תחילת שנות ה-2000, שלבסוף הסתיים בירידה לליגה ב'. בעונת 2011/12 הקבוצה חזרה לליגה א' לאחר שניצחה במבחני פלייאוף העלייה בפנדלים את צעירי ביר מכסור. בעונת החזרה לליגה א' הקבוצה סיימה במקום השלישי והשתתפה מבחני פלייאוף העלייה, הקבוצה ניצחה 0–3 את הפועל אסי גלבוע בסיבוב הראשון, ובסיבוב השני ניצחה 1–2 את הפועל הרצליה. בסיבוב השלישי הודחה מגדל העמק לאחר שהפסידה 0–1 לבית"ר כפר סבא, שאחר כך ניצחה בגמר פלייאוף העלייה.

בעונה החולפת הקבוצה סיימה במקום הרביעי, והיא השתתפה במבחני העלייה. את משחקה הראשון ניצחה מגדל העמק את הפועל כרמיאל צפת 0–2, ולאחר מכן בסיבוב השני היא הודחה בתוצאה 3–5 בפנדלים על ידי עירוני טבריה לאחר שהמשחק הסתיים בתום 120 דקות בתוצאה 1-1. בעונה לאחר מכן מגדל העמק סיימה במקום החמישי והשתתפה במבחני העלייה בפעם השלישית, הקבוצה הודחה כבר בסיבוב הראשון על ידי עירוני נשר שגברה עליה בתוצאה 3–4 בפנדלים, לאחר שהמשחק הסתיים בתוצאה 2-2.

בעונת 2017/18 סיימה מגדל העמק במקום ה-14 בליגה א' צפון המוביל למשחק המבחן אותו שיחקה מול בני פרדיס שהעפילה לאחרי משחקי הפלייאוף מליגה ב'. המשחק שנערך באצטדיון בעילוט הסתיים בתוצאה 0:5 להפועל מגדל העמק משערים של אופק מלול, לידור כהן, דוד אמזלג, רם סופר ויותם כהן. בזכות הניצחון הבטיחה הקבוצה עונה נוספת בליגה א'. במאי 2018 הודיע ראש העיר כי אושרה התוכנית לבניית אצטדיון חדש אשר יכיל 7,000 מקומות.

בעונת 2021/22 מגדל העמק סיימה במקום שמוביל למשחקי המבחן לאחר שבאותה עונה 4 קבוצות ירדו באופן אוטומטי לליגה ב'. הקבוצה פגשה את טירת הכרמל ולאחר 120 דקות שהסתיימו בתוצאה 0:0 ניגשו שחקני הקבוצות לדו-קרב פנדלים בסיומו ניצחה מגדל העמק בזכות יכולת מרשימה של השוער רז רחמים ונשארה עונה נוספת בליגה א'.

בעונת 2022/23 סיימה הפועל מגדל העמק במקום ה-11 ונשארה עונה נוספת בליגה א' 

==תארים והישגים==
*ליגה א': (1)
**1970/71
*ליגה ב': (4)
**1962/63, 1980/81, 1997/98, 2011/12

==קישורים חיצוניים==

* 

== הערות שוליים ==

קטגוריה:קבוצות כדורגל ישראליות
מגדל העמק
קטגוריה:קבוצות כדורגל שהוקמו ב-1959
קטגוריה:מגדל העמק: ספורט